Зулу
Зулу (южноафрикански английски и исизулу: амазулу) са африканска етническа група от около 11 милиона души, което ги прави най-голямата етническа група в Република Южна Африка, където живеят главно в провинцията Квазулу-Натал. Езикът им исизулу е от групата на банту и, по-специално, един от подгрупата нгуни.

История 
Зулуското царство играе важна роля в южноафриканската история през 19 век. По времето на апартейда зулу са били класифицирани като второкласни граждани и са били сериозно дискриминирани. Днес те са най-многочислената етническа група в страната и имат равни права с всички останали южноафриканци.

Произход 
Зулу първоначално са били малко племе в земите, които днес са в Северен Квазулу-Натал, основано около 1709 година от Зулу Кантомбхела. В езика зулу „зулу“ означава „рай“ или „небе“. По онова време районът е населяван от много на брой малки нгуни племена и родове (наричани също „имзи“). Нгуни племената мигрират на юг по източния африкански бряг в продължение на хиляди години и вероятно пристигат в днешна Южна Африка около 800 година.

Източници 

 
Население на Република Южна Африка
История на РЮА